
Text rozhodnutia
Súd: Krajský súd Nitra Spisová značka: 19Sd/178/2014 Identifikačné číslo súdneho spisu: 4014200714 Dátum vydania rozhodnutia: 31. 05. 2016 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2016:4014200714.2 Uznesenie Krajský súd v Nitre v právnej veci navrhovateľky: Mgr. F. O., bytom E., O. XXX/X, proti odporkyni: Sociálna poisťovňa, ústredie v Bratislave, Bratislava, Ul. 29. augusta 8, o starobný dôchodok, takto r o z h o d o l : Krajský súd konanie vo veci z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka podala návrh na preskúmanie rozhodnutia odporkyne č. XXX XXX XXXX X zo dňa 27. 05. 2014, ktorým jej bol priznaný starobný dôchodok podľa § 65 a § 82 zákona č. 461/2003 Z. z. od 01. 03. 2014 v sume 325,50 eur mesačne. Krajský súd v Nitre uznesením č. 19Sd/178/2014-11 zo dňa 22. 09. 2014 prerušil konanie o opravnom prostriedku navrhovateľky, voči rozhodnutiu č. XXX XXX XXXX X zo dňa 27. 05. 2014 do právoplatného ukončenia súdneho sporu vedeného pod sp.zn. 19Sd/266/2013 z dôvodu, že sa jedná o tú istú právnu problematiku vo výpočte dôchodku navrhovateľky. Podľa § 103 O. s. p., kedykoľvek za konania prihliada súd na to, či sú splnené podmienky, za ktorých môže konať vo veci. Podľa § 104 ods.1 O. s. p., ak ide o taký nedostatok podmienky konania, ktorý nemožno odstrániť, súd konanie vo veci zastaví. Podľa § 83 O. s. p. začatie konania bráni tomu, aby o tej istej veci prebiehalo na súde iné konanie. Toto ustanovenie vyjadruje prekážku súdneho konania - litispendenciu, ktorá bráni tomu, aby prebiehalo na súde iné súdne konanie v tej istej veci. V danom prípade bolo zistené, že o návrhu navrhovateľky sa koná vo veci Krajskom súde v Nitre v konaní pod sp.zn. 19Sd/266/2013 od 21. 11. 2013 a Najvyšší súd SR uznesením 10So/46/2014-109 zo dňa 16. 03. 2016 zrušil rozsudok Krajského súdu v Nitre č. 19Sd/266/2013-77 zo dňa 04. 02. 2014 z dôvodu, že krajský súd nepreskúmaval aj ďalšie rozhodnutie, ktoré boli v priebehu preskúmavacieho konania vydané odporkyňou, čím došlo postupom súdu k vade konania, spočívajúce v odňatí možnosti konať pred súdom. Ak v priebehu konania o preskúmanie rozhodnutia o dôchodku orgán sociálneho poistenia vydal ďalšie rozhodnutie týkajúce sa nároku na niektorú z dôchodkových dávok, je povinnosťou súdu posúdiť aj jeho zákonnosť ak v plnom rozsahu nahradilo predtým vydané rozhodnutie. Keďže konaniu 19Sd/178/2014 predchádza konanie 19Sd/266/2013, v ktorom sa rozhodujúce vlastne o tých istých námietkach navrhovateľky voči rozhodnutiu odporkyne, súd zistil túto prekážku konania a konanie vo veci zastavil. Keďže sa jedná o procesnú prekážku konania, súd podľa § 104 ods. 1 O. s. p. konanie zastavil. V súlade s vyššie citovanými zákonnými ustanoveniami súd rozhodol tak, ako je uvedené vo výroku tohto uznesenia. O trovách konania súd rozhodol podľa § 146 ods. 1 písm. c/ a § 246 c O. s. p. Poučenie: Proti tomto uzneseniu možno podať odvolanie do 15 dní odo dňa jeho doručenia, cestou podpísaného súdu, v dvoch vyhotoveniach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

